Ons was 'n groep van 7 volwassenes (4 ouers en 3 tieners) en het die groter boonste gedeelte van die eiendom benut. Die baie ruim eenheid was netjies en skoon met ons aankoms. Daar is werklik baie ruim en groot spasie, en ons het heerlik gekuier. Die ruim balkon met see-uitsig was 'n bonus, en ons kon ook die see sien en duidelik hoor vanuit die groot leefarea. Die eenheid is goed toegerus met die nodigste. Ons het tydens ons verblyf baie veilig gevoel met 'n veiligheidswag wat gereeld in die aand aangemeld het. Ander gaste in die ander 2 kleiner eenhede was baie rustig en vriendelik, en daar is genoeg privaatheid vir almal aangesien die erf baie groot is. Daar is ook ruim parkeerplek vir heelwat voertuie. Die groot grasperk bied baie speelplek vir kinders, en die tuinhekkie bied direkte toegang tot 'n pragtige skoon en veilige wyd uitgestrekte strand. Die swemstrand is ongeveer 300 meter vanaf die eiendom en 'n werklike oase langs die strandmeer. Daar is werklik soveel positiewe aspekte dat ons moeilik enige negatiewe kan uitwys. Die badkamer/stortgeriewe in die boonste eenheid is baie knap, en gaste moet die hooflaapkamer se en suite-badkamer gebruik as addisionele gerief. Die tweede slaapkamer is ook baie klein en beknop, en kan moontlik in die somer baie warm wees. In geheel is Black Rock Cottage 'n heerlike rustige vakansiebestemming. Ons sal dit beslis graag weer wil besoek. Die diens van die eienaar Marc en die agent Tracy was besonder vriendelik en professioneel. Dankie julle!
Die ligging is uitstekend en die toegang tot die strand was heerlik. Die verblyf was oukei behalwe dat daar nie gesê is dat daar 'n wag op die perseel bly. Die persoon se kamer was direk langs ons braai-area en die persoon het deur ons private kuier-area beweeg. Die tuimeldroër was ook stukkend so ons kon dit nie gebruik nie.
Hierdie wooneenheid is 'n heerlike wegkomtuiste. Ruim en skoon, hoewel die badkamer baie onprakties is. Dis lekker teen die strand en die grasperk voor die huis is ideaal vir balspeletjies en kuier onder bome. As jy wil kom rus en naby die strand wees, is dit die ideale tuiste.
Bed in hoofslaapkamer is baie klein en TV se klank was nie goed. Verder het ons as gesin lekker gebly. Oor die algemeen is dit 'n mooi plek. Inkopiesentrum sal beslis die plek meer gewild maak.
Die winkels en garage is net ver so sal aanbeveel dat jy jou goed saamvat. Dit is 'n stil strand, daar is baie rotse maar dit pla my nie, ek geniet dit om te hoor hoe naby jy aan strand is en elke brander kan oor breek.